Wikimedia Foundation
Wikimedia Foundation, Inc. (WMF, ko a taƙaice Wikimedia) wata ma'aikata ce a Amurka wanda bana samar da jari bace sai dai ma'aikatar taimako da ke da helkwata a birnin San Francisco, California. Anfi sanin kamfanin da daukan nauyin shafukan Wikipidiya, wani mashahurin kundin ilimi na yanar gizo, har wayau ta na daukan nauyin wasu shafuka masu alaka da kuma Mediawiki, wata softwaya ta yanar gizo. 

Jimmy Wales ne ya kirkiri Gidauniyar ta Wikipidiya a shekara ta 2003 a St. Petersburg, Florida, a matsayin hanyar tallafawa Wikipedia, Wikitionary da sauran manhajojinta wadanda a da Bomis ne ke daukan nauyinsu. Gidauniyar ta na ciyar da kanta ta hanyar miliyoyin kudade da ake samo daga makaranta shafukan Wikipidiya, wadanda ake tattarawa ta hanyar kamfe na shekara-shekara da kuma neman tallafi don Wikipidiya. Akwai tallafe-tallafe na musamman daga kamfanonin fasaha da dama da kuma kungiyoyin jin kan jama'a.

Gidauniyar ta habaka cikin sauri tun lokacin da aka kafa ta. Yi zuwa shhekara ta 2021, ta dauki ma'aikata da masu ayyukan kwantiragi sama da mutum 550, tare da samun kuɗin shiga a duk shekara da suka kai kimanin dala miliyan US$160, kudaden kuwa da ake kashewa a duk shekara sun kai kimanin dala miliyan 110, kuma habakar tallafi na sama da dala miliyan 100 a bisa watan Junin 2021.

Ƙuduri
Gidauniyar Wikimedia Foundation nada Ƙudurin ƙarfafawa da kuma shigar da mutane daga sassa daban-daban na duniya wajen tattarawa da kuma haɓaka bayanai na ilimi a ƙarƙashin lasisi ta kyauta ko kuma ajiya don amfanin al'umma, da kuma yaɗa shi ilimin da kyau a sassa daban daban na duniya.

Don tabbatar da wannan ƙudirin, Gidauniyar na samar da kayan aiki na fasaha da na kungiyoyi don tallafawa mambobin al'ummomi wajen haɓaka bayanai akan wiki a cikin harsuna daban daban. Ita Gidauniyar bata ita  rubutawa ko ƙirƙirar bayanai akan shafukan wiki da kanta ba. Sai dai Gidauniyar ta na aiki da mutane masu bada gudummawa da kungiyoyin abokan hulɗa kamar su Chaptocin Wikimedia, thematic organizations, user group da dai sauran abokan aiki daga ƙasashe daban daban na duniya, kuma ta yi alƙawari acikin ƙudirinta cewa zata gabatar da bayanai na ilimi masu amfani daga shafukanta ga al'umma kyauta a yanar gizo don wanzuwa na har abada.

Wikimedia Foundation ta samu ikon sashe 501(c)(3) daga dokar Internal Revenue Code ta Tarayyar Amurka amatsayin ta takasance na taimakon alumma a shekarar 2005.  Lambar National Taxonomy of Exempt Entities (NTEE) code shine B60 (Adult, Continuing education). Dokokin foundation ya bayyana jawabin dan karɓa da farfaɗo da bayanai akan ilimi ta bayar dashi ta hanyar daya dace ga duniya baki daya.

Manazarta